  Анжелика Тихонова корреспондент Удмуртиысь лулчеберетъя министрлэн выль воштӥсез Алексей Петров луиз. Со сярысь ужъюртлэн пресс-службаез ивортэ. Алексей Петров 6-тӥ куартолэзьысен ужъёссэ быдэсъяны кутскиз. Азьвыл со элькунысь Кун мунё театрлэн кивалтӥсез вал. Алексей Петров 1976-тӥ арын 25-тӥ южтолэзе Удмурт АССР-ысь Ува каргуртын вордӥськиз. 1994-1997 аръёсы Россиысь Ожгар кужымъёсын службазэ нуиз. 1999-2002 аръёсы Удмуртиысь лулчеберетъя элькун колледжын дышетскиз. 2006-тӥ арын Удмурт кун университетысь мерлыко герӟетъёсъя институтэз йылпумъяз. 1999-2008 аръёсы Удмуртиысь Кун йӧскалык театрын пӧртэм ужинтыосын тыршиз. 2008-тӥ арысен элькунысь Кун мунё театрен кивалтӥз. Тодэ вайытом, кылем арняе Удмуртиысь лэсьтӥськонъя, жилищно-коммунальной возёсъя но дыкужымъя министре Дмитрий Сурнинэз юнматӥзы. Тегъёс: Политика Лулчеберет Удмуртия Лулчеберетъяминистерство кивалтӥсьёс  